Venemaa Eurovisiooni lauluvõistlusel

Venemaa on osalenud Eurovisiooni lauluvõistlusel alates 1994. aastast. 
Ajalugu.
1995. aastal Dublinis toimunud Eurovisiooni lauluvõistlusel esindas Venemaad Filipp Kirkorov. Kuid Kirkorovit ei saatnud lauluvõistlusel edu ning Venemaa pidi leppima 17. kohaga. Halva koha tõttu pidi Venemaa ühe aasta võistlusel vahele jätma. 1997. aastal esindas Venemaad Alla Pugatšova. Sarnaselt oma abikaasa Filipp Kirkoroviga ei saatnud ka Pugatšovat Dublinis edu, ta sai 15. koha. Pärast seda ei osalenud Venemaa Eurovisiooni lauluvõistlusel kuni 2000. aastani. 2000. aastal saavutas Venemaa oma esimese korda viie parima hulgas. Riigi esindaja Alsou tõi Venemaale Stockholmis toimunud võistlusel teise koha. 2003. aastal esindas Venemaad popduett T.A.T.u. Duett oli Riias favoriit ning arvati, et Venemaa võidab lauluvõistluse kindla punktilise edumaaga. Kuid Eurovisiooni võitja selgus hoopis väga tasavägises võitluses, kus Venemaa jäi kolmandale kohale, kaotades võitjale Türgile vaid 3 punktiga ja teise koha saajale 1 punktiga. 2006. aastal Ateenas esindas Venemaad Dima Bilan, kes lauluga "Never Let You Go" saavutas 2. koha, kaotades võitnud Soomele peaaegu 50 punktiga. 2007. aastal läks eurolaval Venemaad esindama tütarlaste trio Serebro. Lauluga "Song #1" saadi kolmas koht. 2008. aastal Belgradis esindas riiki teist korda Dima Bilan. Lauluga "Believe" tõi Bilan Venemaale Eurovisiooni esimese võidu ning järgmine, 54. Eurovisiooni lauluvõistlus toimus Venemaal Moskvas. 2009. aastal Moskvas toimunud lauluvõistlusel esindas korraldajariiki Venemaad Anastassija Prõhhodko, kes esitas ukraina- ja venekeelse laulu "Mamo", mis saavutas 11. koha. Venemaa on olnud viimastel aastatel Eurovisioonil üsna edukas. Riik on olnud pingerivis kahel korral teine (2012. ja 2015. aastal) ja kahel korral kolmas (2016. ja 2019. aastal). 
Venemaa eemaldus 2017. aasta Eurovisiooni lauluvõistluselt Ukraina kriisi tõttu, kuna Venemaa esindajaks valitud Julia Samoilova sai Ukrainasse kolmeaastase sissesõidukeelu, sest ta esines 27. juunil 2015 Krimmis Kertšis aasta pärast selle okupeerimist Venemaa poolt, olles Krimmi sisenenud Venemaa kaudu ilma Ukraina loata. Kuigi Venemaale pakuti võimalust osaleda kas satelliidipildi vahendusel või uue artistiga, lükkas Pervõi Kanal need võimalused tagasi ning teatas, et keeldub lauluvõistlust televisioonis üle kandmast. 2018. aastal naasis Venemaa siiski võistlusele, kuigi esialgu oli ebaselge, kas Julia Samoilova esindab riiki, sest tema kandidaatlus järgmiseks aastaks oli vahepeal peatatud. 2018. aastal valiti esindajaks siiski Samoilova. Võistlusel saavutas ta aga riigi halvima tulemuse. Ta saavutas poolfinaalis vaid 15. koha, mis tähendas, et Venemaa langes esimest korda Eurovisiooni lauluvõistluse ajaloos poolfinaalis välja. 2019. aastal esindas Sergei Lazarev teist korda Venemaad. Erinevalt oma eelkäijast Dima Bilanist ei võitnud ta lauluvõistlust. Sellegipoolest jõudis Venemaa koos Lazareviga esimest korda pärast 2016. aastat finaali ja suutis oma varasematele edusammudele kolmanda kohaga järgi jõuda.
25. veebruaril 2022, päev pärast Venemaa sissetungi Ukrainasse, teatas EBU, et Venemaa jäetakse 2022. aasta Eurovisiooni lauluvõistluselt välja. Venemaa ringhäälinguorganisatsioonid teatasid EBU-st väljaastumisest.
Hääletamise ajalugu (1994–2021 finaalid).
Venemaa on "andnud" kõige rohkem punkte järgmistele riikidele:
Venemaa on "saanud" kõige rohkem punkte järgmistelt riikidelt: